คราบน้ำมันบนถนน ทำรถล้ม สาวห้างหัวฟาดพื้นดับคาที่ 
สาวทำงานห้างที่ปทุมธานี นั่งรถ จยย.มากับสามีจะกลับบ้าน ถึงคราวเคราะห์ร้าย บนถนนมีคราบน้ำมันที่รั่วไหลจากรถสิบล้อ มองไม่เห็น ทำให้รถล้มหัวฟาดพื้นตายคาที่ ลูกอายุ 2 ขวบบาดเจ็บ หลังเกิดเหตุ ตร.แจ้งรถดับเพลิงมาล้างคราบน้ำมันแล้ว,เมื่อเวลา 06.00 น. วันที่ 14 พ.ค. 58 พ.ต.ท.วุฒิ พระเดชวงษ์ พนักงานสอบสวนผู้ชำนาญการ สภ.ปากคลองรังสิต อ.เมืองปทุมธานี ได้รับแจ้งมีอุบัติเหตุรถจักรยานยนต์ลื่นล้ม ทำให้มีผู้ได้รับบาดเจ็บและเสียชีวิต เหตุเกิดบริเวณถนนสายรังสิต-ปทุมธานี มุ่งหน้ารังสิต หมู่ 6 ต.บางพูน อ.เมืองปทุมธานี ขอให้เจ้าหน้าที่มาตรวจสอบด้วย หลังรับแจ้งจึงรุดไปตรวจสอบพร้อมแพทย์นิติวิทยาศาสตร์ และอาสาสมัครมูลนิธิป่อเต็กตึ๊ง,พบรถจักรยานยนต์ฮอนด้า คลิก สีเหลือง-ดำ หมายเลขทะเบียน ษทฉ 133 กรุงเทพมหานคร ล้มอยู่โดยมีคราบน้ำมันที่พื้นถนน ใกล้กันพบศพ น.ส.นิตยา รุ่งน้อย อายุ 28 ปี อยู่บ้านเลขที่ 118/7 หมู่ 1 ต.คูขวาง อ.ลาดหลุมแก้ว จ.ปทุมธานี สภาพนอนหงายเสียชีวิต สวมชุดพนักงานโลตัส เอ็กซ์เพรส หลังพลิกศพจึงมอบศพให้มูลนิธิฯ นำส่งผ่าพิสูจน์ยังสถาบันนิติเวชธรรมศาสตร์ เพื่อหาสาเหตุที่แท้จริงต่อไป,ส่วนผู้ได้รับบาดเจ็บอีก 2 ราย ทราบชื่อคือ นายอภิชล ศิริมโนชล อายุ 30 ปี สามีของผู้ตาย และ ด.ช.ณัฐภัทธ์ ศิริมโนชล อายุ 2 ขวบ ลูกชาย เจ้าหน้าที่นำตัวเด็กน้อยส่งโรงพยาบาลกรุงสยามเซนต์คาร์ลอส ส่วนสามีบาดเจ็บเล็กน้อย นั่งกอดศพภรรยาร่ำไห้อยู่ในที่เกิดเหตุ,จากการสอบถาม นายอภิชล ศิริมโนชล สามีของผู้ตาย ให้การทั้งน้ำตาว่า ก่อนเกิดเหตุ พวกตน 3 คน พ่อ แม่ ลูก กำลังจะกลับบ้านย่านลาดหลุมแก้ว โดยภรรยาทำงานอยู่ที่ร้านโลตัส เอ็กซ์เพรส แต่เมื่อขี่รถมาถึงจุดเกิดเหตุ มองไม่เห็นบนถนนมีคราบน้ำมันหกใส่จำนวนมาก ทำให้ถนนลื่นจนรถจักรยานยนต์ที่ตนขี่มา เสียหลักล้มคว่ำลงกลางถนน ภรรยาของตนนั่งซ้อนท้ายตกจากรถ หัวฟาดพื้นเสียชีวิตคาที่ ส่วนลูกชายอายุแค่ 2 ขวบ ได้รับบาดเจ็บ,ด้าน พ.ต.ท.วุฒิ พระเดชวงษ์ พนักงานสอบสวน สภ.ปากคลองรังสิต กล่าวว่า ได้ประสานไปทางเทศบาลตำบลบางพูน ให้นำรถดับเพลิงมาฉีดล้างพื้น พร้อมใช้ผงซักฟอกกับน้ำยาล้างห้องน้ำและใช้น้ำฉีดทำความสะอาดพื้นถนน ซึ่งมีคราบน้ำมันรั่วไหลเป็นระยะทางยาวกว่า 1 กิโลเมตร,นอกจากนี้ ยังได้รับแจ้งจากผู้ที่อยู่ใกล้เคียงที่เกิดเหตุ บอกว่า ก่อนหน้านี้มีรถจักรยานยนต์เกิดอุบัติเหตุล้มคว่ำแล้วกว่า 5 ราย และมีพลเมืองดีเห็นรถที่ทำน้ำมันรั่วไหล เป็นรถ 10 ล้อ หมายเลขทะเบียน 83-4315 นครปฐม ซึ่งเจ้าหน้าที่จะติดตามตัวมาดำเนินคดีต่อไป.
สาวทำงานห้างที่ปทุมธานี นั่งรถ จยย.มากับสามีจะกลับบ้าน ถึงคราวเคราะห์ร้าย บนถนนมีคราบน้ำมันที่รั่วไหลจากรถสิบล้อ มองไม่เห็น ทำให้รถล้มหัวฟาดพื้นตายคาที่ ลูกอายุ 2 ขวบบาดเจ็บ ตร.แจ้งรถดับเพลิงมาล้างคราบน้ำมันแล้ว
อุบัติเหตุ,หัวฟาดพื้น,นิตยา รุ่งน้อย,รถลื่นล้ม,สภ.ปากคลองรังสิต,ปทุมธานี,ข่าว,ไทยรัฐออนไลน์,ข่าวสังคม,ข่าวภูมิภาค,คราบน้ำมัน,รถล้ม